כאמור הספר עוסק במגוון נושאים הלכתיים ומאגד בתוכו את הדעות השונות באותו הנושא, כאשר הנושאים מסודרים על פי סדר הא"ב. את הדעות השונות ליקט הרב מדיני מפי הספרים הרבים שהיו בספרייתו שמנתה כ-10,000 ספרים, שנתרמו לאחר פטירתו של הרב לבית החולים "משגב לדך".
דוגמה לעמוד הראשון של הערכים הראשונים בכרך הראשון:
פקועות השדה.
כהשלמה לספרים הדפיס בירושלים (ה'תר"ס 1900) ספר בשם 'פקועות השדה'.
קישורים חיצוניים.
ספר שדי חמד
על הספר
גראמן G-44 ווידג'ן
גראמן G-44 ווידג'ן הוא מטוס אמפיבי קל דו מנועי מתוצרת ארצות הברית.
במלחמת העצמאות היו לחיל האוויר שני מטוסים מסוגו. ארצות הברית יצרה 176 מטוסים מסוג גראמן G-44 ווידג'ן במלחמת העולם השנייה כדי להילחם בצוללות. אחרי המלחמה הייצור עבר לצרפת והייעוד של המטוס גם שונה והוא הפך למטוס תובלה ימי.
חיל האוויר השתמש במטוס לתובלה אווירית בין הבסיסים שלו וב-7 בדצמבר 1948 מטוס אחד התרסק בכנרת. בהתרסקו נהרגו שלושה מאנשי מח"ל, ועוד חייל צה"ל שטס כנוסע. את המטוס השני הוציאו משירות ב-1949.
קישורים חיצוניים.
גראמן G-44 ווידג'ן באתר חיל האוויר
גיאוגרפיה עכשיו
1914 במוזיקה
דייוויד גריפין
דייוויד גריפין (באנגלית: David Griffin; נולד ב-16 בנובמבר 1973) הוא מנהל קבוצות כדורסל אמריקאי, אשר משמש כ"נשיא לענייני כדורסל" של קבוצת ניו אורלינס פליקנס מליגת ה-NBA. בין השנים 2014–2017 שימש כג'נרל מנג'ר של קליבלנד קאבלירס, אשר זכתה באליפות ה-NBA בעונת .
ראשית חייו.
גריפין נולד בפיניקס, אריזונה, ובין השנים 1991–1995 למד מדעי המדינה באוניברסיטת המדינה של אריזונה. במהלך לימודיו היה עוזר מאמן בקבוצת הכדורסל של "המכללה הקהילתית בסקוטסדייל".
קריירת ניהול.
פיניקס סאנס.
בשנת 1993 החל לעבוד כמתמחה במחלקת התקשורת של קבוצת פיניקס סאנס, ובשנת 1997 עבר למחלקה הניהולית כעוזר של ג'נרל מנג'ר הקבוצה, בראיין קולנג'לו. בשנת 2007 קוּדם לעמדת "סגן הנשיא לענייני כדורסל" (Vice president of basketball operations), תחת סטיב קר, ונשאר בתפקיד זה במשך 3 שנים.
קליבלנד קאבלירס.
בספטמבר 2010 הצטרף גריפין לצוות הניהולי של קליבלנד קאבלירס, ולאחר כ-3 שנים וחצי מונה לג'נרל מנג'ר של הקבוצה, במקומו של כריס גרנט. בקיץ הראשון שלו כמנהל הקבוצה ביצע פעולות משמעותיות רבות, ביניהן מינוי דייוויד בלאט למאמן הקבוצה במקומו של מייק בראון, החתמתו של לברון ג'יימס, בחירת אנדרו ויגינס בבחירה הראשונה של דראפט 2014, והעברתו למינסוטה טימברוולבס בתמורה לקווין לאב. כמו כן במהלך אותה עונה () צירף בטריידים את אימאן שאמפרט, ג'יי. אר. סמית' וטימופיי מוזגוב. קליבלנד סיימה את העונה עם המאזן השני בטיבו באזור המזרחי (53–29), והעפילה לגמר ה-NBA בפעם השנייה בתולדותיה, אך הפסידה בסדרת הגמר מול גולדן סטייט ווריורס (2–4). בהצבעות לפרס מנהל השנה ב-NBA סיים גריפין במקום השני, אחרי הזוכה בוב מאיירס.
לקראת עונת האריך גריפין את חוזיהם בקבוצה של לאב, ג'יימס, שאמפרט, סמית', מת'יו דלאבדובה וטריסטן תומפסון, ובינואר 2016 פיטר את בלאט מתפקיד המאמן ומינה במקומו את עוזרו טיירון לו. בפלייאוף 2016 העפילו הקאבלירס בשנית לגמר הליגה, גברו על הווריורס בתוצאה 4–3, ובך זכו באליפות ה-NBA הראשונה בתולדות המועדון. בפלייאוף הקאבלירס והווריורס התמודדו אחת מול השנייה בגמר ה-NBA בפעם השלישית ברציפות, והפעם ידה של גולדן סטייט הייתה על העליונה, כאשר ניצחה בתוצאה 1–4. ביוני 2017 עזב גריפין את הקאבלירס, ואת מקומו כג'נרל מנג'ר תפס עוזרו קובי אלטמן.
ניו אורלינס פליקנס.
באפריל 2019 הוצג גריפין כ"נשיא לענייני כדורסל" של ניו אורלינס פליקנס. על אף שטרייג'ן לנגדון משמש כג'נרל מנג'ר הרשמי של הקבוצה, גריפין הוא האחראי בפועל על פעולות הכדורסל של הפליקנס.
משלחת הסקר האווירי של שטחי חסות איי פוקלנד
משלחת הסקר האווירי של שטחי חסות איי פוקלנד (באנגלית: Falkland Islands and Dependencies Aerial Survey Expedition, או בקיצור: FIDASE) הייתה סקר אווירי (צילום אווירי) של שטחי חסות איי פוקלנד, ושל חצי האי האנטארקטי, שבוצע בעונות המחקר (הקיץ האנטארקטי) 1956–1955, ו-1957–1956.
הסקר מומן על ידי משרד המושבות של בריטניה, ונוהל על ידי פיטר מוט (Peter Mott).
הסקר בוצע על ידי חברת האנטינג אירוסורווייז בע"מ (Hunting Aerosurveys Ltd), ממפקדת הסקר שבאי דספשן, באמצעות שתי סירות מעופפות מסוג קנסו, ומספר מסוקים.
הצילומים כוללים צילומים מקיפים של איי שטלנד הדרומיים ושל מערב חצי האי האנטארקטי.
אוסף הצילום הועבר לידי הסקר האנטארקטי הבריטי - האחראי על מפוי אנטארקטיקה מטעם בריטניה.
האוסף כולל כ-12,800 תצלומים המכסים שטח של 26,700 קמ"ר.
הגל החדש האמריקאי
SWM G01
SWM G01 הוא קרוסאובר קומפקטי בעל מספר מאפייני SUV , מתוצרת יצרנית הרכב הסינית SWM (שם רשמי: Speedy Working Motors, שם בסינית: (斯威汽车) אשר מיוצר משנת 2018 ועד היום.
שדה הנפט טיולנובו
שדה הנפט טיולנובו (באנגלית: Tyulenovo oil field) הוא שדה נפט הממוקם על המדף היבשתי של הים השחור בבולגריה.
שדה הנפט התגלה בשנת 1951 ותהליך ההפקה ממנו החל להתבצע באותה שנה ונמשך עד היום. משדה הנפט מופק נפט וגז טבעי.
עתודות הנפט המוכחות בשדה עומדות על כ-30 מיליון חביות (4,800,000 מ"ק), והתפוקה היומית ממנו עומדת על כ-500 חביות ליום (79 מ"ק ליום) בשנת 2015.
בעל הנפש
ננסי קלנסי - גברת מגונדרת
ננסי קלנסי - גברת מגונדרת (באנגלית: Fancy Nancy) היא סדרת הנפשה ממוחשבת לילדים. הסדרה הופקה על ידי דיסני ג 'וניור, ומבוסס על ספר באותו שם שחיבר אותו ג'יין או'קונור.
הסדרה פותחה על ידי ג'יימי מיטשל וקריסטה טאקר.
הסדרה שודרה לראשונה ב-13 ביולי 2018 בארצות הברית, דיסני חידשה את הסדרה לעונה השנייה לפני שידור הבכורה שלה.
בישראל, הסדרה משודרת בדיבוב לעברית בדיסני ג'וניור ישראל משנת 2018.
עלילת הסדרה.
ננסי קלנסי, בת השש, שנהנית מדברים מפוארים וצרפתיים והיא מתלבשת בלבוש יפה, יצירתי ומשכולל שלה. היא מתכננת ללמד פנטזיה למשפחתה ולחבריה.
פרס עזרה לקהילה של ה-NBA
פרס עזרה לקהילה של ה-NBA (באנגלית: NBA Community Assist Award) הוא פרס המוענק מדי שנה על ידי ליגת ה-NBA לכדורסלן אשר "משקף את התשוקה של הליגה ושל שחקניה לתרום בחזרה לקהילה". בפועל מוענק הפרס לשחקן אשר בלט בפעילותו הנדבנית בקהילה, ובמעשי הצדקה שלו. על גביע הפרס טבועה הוקרה לכדורסלן העבר דייוויד רובינסון, עם הכיתוב "בהשראת אמות המידה של אגדת ה-NBA דייוויד רובינסון, אשר פעל לשיפור הקהילה צעד אחר צעד".
בין העונות – היה ניתן הפרס באופן חודשי, ומאז עונת מוענק פרס שנתי (ב-3 העונות החופפות הוענקו הן פרסים חודשיים והן פרס עונתי). בעונת הוענק הפרס לחמישה שחקנים שונים, באופן חד-פעמי.
אני גיטרה (שיר)
אני גיטרה הוא פזמון שנכתב והולחן על ידי נעמי שמר, ובוצע לראשונה על ידי בני אמדורסקי. השיר יצא לאור בשנת 1993.
רקע.
ב־15 באוקטובר 1993 נערך ערב מחווה לבני אמדורסקי, שנקרא "מסיבת גג עם בני אמדורסקי" ושודר בערוץ הראשון. מפיקת התוכנית ביקשה מנעמי שמר שתכתוב לאירוע שיר בשביל אמדורסקי. בסוף הערב ביצע אמדורסקי לראשונה את השיר. כשלושה חודשים לאחר האירוע נפטר בני אמדורסקי ממחלת הסרטן.
בשנת 1997 יצא אלבום של ההרכב "החברים של בני", שכלל את ישראל גוריון (חברו לצמד הדודאים), חנן יובל, ואת יוסי חורי ואורי הרפז (מצמד הפרברים). באלבום נכלל השיר בשתי גרסאות: גרסתו המקורית של אמדורסקי שאליה נוספו קולות הרקע של חברי ההרכב, וגרסה מחודשת נפרדת של חברי ההרכב.
דודו טסה הקליט גרסת כיסוי לשיר שנכללה באלבומו "בדיוק בזמן" שיצא ב-2004. השיר גם נכלל באלבום "שרים הדודאים" שיצא לאור בשנת 2013 בביצוע ישראל גוריון ואסף אמדורסקי, בנו של בני אמודרסקי.
בשנת 2020 בוצע השיר בתוכנית זהו זה!. באותה שנה יצאה גם גרסת כיסוי של הזמר משה פרץ בעיבוד שמוליק נויפלד, במסגרת פרויקט צו השעה.
בטלווזיה החינוכית שודרה בשנים 2014–2018 תוכנית מוזיקה בהגשתו של אבי סינגולדה, אשר נקראה "אני גיטרה", ומקור שמה בשירו של אמדורסקי.
טלסה שוק
אורחות חיים
סן אנטוניו סטארס
מרטון שריינר
מרדכי מרטון שריינר (גם: מרטין שריינר, בהונגרית: Márton Schreiner, בגרמנית: Martin Schreiner; 8 ביולי 1863 - 9 באוקטובר 1926) היה רב, מורה ליהדות, מזרחן וחוקר השפה העברית וספרות האסלאם . פעל בתחומי הונגריה וגרמניה.
ביוגרפיה.
מרטון שריינר נולד בעיר אוראדיה (אז בשמה נאג'ווארד) למשפחה יהודית דלת-אמצעים אביו המלמד אלברט שריינר (Albert Schreiner). בשנת 1882 נרשם לבית המדרש לרבנים בבודפשט. במקביל ללימודיו אלה, הוא למד פילוסופיה, מזרחנות ובלשנות שמית בהתמקד בשפה הערבית ולימודי אסלאם אצל איגנץ (יצחק יהודה) גולדציהר באוניברסיטת בודפשט (היום ELTE).
בשנת 1886 שריינר קיבל את תואר הדוקטורט שלו באוניברסיטת בודפשט ובשנת 1887 הוסמך לרבנות.